Wan Hanafi Su

Wan Hanafi Su merupakan seorang pelakon lelaki Malaysia. Beliau memulakan kerjaya lakonannya pada era 70-an dan sepanjang kerjayanya, beliau telah berlakon dalam lebih 100 drama dan 20 filem. Drama pertama beliau berjudul Wira pada 1978 iaitu drama pertama RTM berwarna. Pada Mei 2019, Harian Metro menyenaraikan beliau sebagai salah seorang daripada 10 pelakon senior Malaysia paling laris sepanjang zaman.

Kehidupan awal
Wan Hanafi dilahirkan di Besut, Terengganu. Beliau berasal daripada keluarga seni, abangnya, Wan Mustafa atau lebih dikenali dengan panggilan Wan Po merupakan tokoh ukiran kayu terkenal negara dan diiktiraf kerajaan sebagai Adiguru Kraf. Wan Po membuka sebuah bengkel dan ukir di Alor Lintang tidak jauh daripada tempat Wan Hanafi menjalankan perniagaan.

Kerjaya

Beliau memulakan kerjayanya pada 1978 dengan dengan drama pertama lakonannya, Wira kemudian diikuti oleh watak pembantu dalam drama Panggung RTM, Kalut.

Wan Hanafi memegang watak utama bersama Yus Waisar dan Sharmila Rabbi dalam telefilem Airmata Papa arahan Jurey Latiff Rosli dan seterusya berlakon dalam telefilem Ku Yakin Berlaku lakonan Pierre Andre dan Airis Yasmin.

Bekerjasama dengan pelakon-pengarah, Sabri Yunus, Wan Hanafi menjayakan watak Pak Hassan dalam telefilem Hari-Hari Terakhir Seorang Seniman yang diaptasi dari novel karya Sasterawan Negara ke-10, Anwar Ridhwan. Telefilem ini turut dibintangi oleh Zul Huzaimy, Mardiana Alwi, Nam Ron, Amerul Affendi dan Hushairy Hussein, dan dipertontonkan di Astro Box Office Movies Tayangan Hebat bermula 1 Jun 2013.

Pada 2014, Hanafi melakonkan watak Pak Awang dalam filem Lelaki Harapan Dunia arahan Liew Seng Tat yang dicalonkan di Anugerah Akademi bagi Filem Bahasa Asing Terbaik di Anugerah Akademi ke-88. Setahun kemudian, beliau muncul dalam filem Gangsterock Kasi Sengat arahan sulung Soffi Jikan. Beliau juga berlakon bersama Shaheizy Sam dan Zizan Razak dalam filem aksi, Polis EVO arahan Ghaz Abu Bakar; memegang watak Adli Hashim.

Wan Hanafi mencipta sejarah dengan menghadiri majlis permaidani merah Festival Filem Cannes yang berlangsung pada 16 Mei 2016, yang mana filem Apprentice lakonannya, dipertontonkan di sana.

Beliau menjayakan watak tajuk dalam filem drama Luqman arahan Mahadi J. Murat yang mengisahkan tentang Luqman, seorang penyair yang bergelut untuk mencari penonton menghargai untuk hasil seni beliau.

Kehidupan peribadi
Beliau sangat mengagumi pelakon Hollywood, Marlon Brando, Robert De Niro dan Al Pacino.

Aktiviti lain
Pada Mac 2017, Hanafi bersama isteri, Sunarti Sunarto memulakan perniagaan menjual pelbagai aneka nasi di Besut, Terengganu, sejak bagi membahagikan masanya antara lakonan dan perniagaan.

Hanafi turut mengendalikan kelas lakonan bagi mempelawa anak seni yang berminat untuk mendalami ilmu lakonan secara percuma.

Filemografi

Filem

Drama

Telefilem

Anugerah dan pencalonan

Rujukan

Pautan luar 
 

Orang hidup
Kelahiran 1950
Orang Malaysia berketurunan Melayu
Muslim Malaysia
Orang dari Terengganu
Pelakon lelaki Malaysia
Pelakon lelaki Malaysia abad ke-20
Pelakon televisyen Malaysia
Pelakon filem Malaysia
2013
Alumni Universiti Sains Malaysia